[{"text_idx": "#000001", "text": "Odongo kaj Apiyo log\u0302is en la urbo kun sia patro. Ili antau\u0306g\u0302ojis la ferioperiodon. Ne nur pro la lernejo estis fermita, sed pro ili vizitis sian avinon. S\u0302i log\u0302is en fis\u0302kaptista vilag\u0302o proksime al granda lago."}, {"text_idx": "#000002", "text": "Odongo kaj Apiyo estis ekscititaj, c\u0302ar venis la tempo viziti sian avinon denove. La antau\u0306an nokton ili pakis siajn sakojn kaj pretig\u0302is por la longa vojag\u0302o al s\u0302ia vilag\u0302o. Ili ne povis dormi kaj parolis la tutan nokton pri la ferio."}, {"text_idx": "#000003", "text": "Frue la sekvan matenon, ili foriris vilag\u0302en en la au\u0306to de sia patro. Ili veturis preter montoj, sovag\u0302aj bestoj kaj teplantejoj. Ili kalkulis au\u0306tojn kaj kantis kantojn."}, {"text_idx": "#000004", "text": "Post iom da tempo, la infanoj lacig\u0302is kaj ekdormig\u0302is."}, {"text_idx": "#000005", "text": "Patro vekis Odongon kaj Apijon dum ili alvenis en la vilag\u0302on. Ili trovis Nyar-Kanyada, sian avinon, ripozantan sur mato sub arbo. Nyar-Kanyada en Luo, signifas \u2018filino de la popolo de Kanyada\u2019. S\u0302i estis forta kaj bela virino."}, {"text_idx": "#000006", "text": "Nyar-Kanyada bonvenigis ilin en la domon kaj dancis c\u0302irkau\u0306 la c\u0302ambro kantante kun g\u0302ojo. S\u0302iaj genepoj g\u0302ojis doni al s\u0302i la donacojn, kiujn ili alportis de la urbo. \u201cUnue malfermu mian donacon,\u201d diris Odongo. \u201cNe, mia donaco unue!\u201d diris Apiyo."}, {"text_idx": "#000007", "text": "Post kiam s\u0302i malfermis la donacojn, Nyar-Kanyada benis siajn nepojn lau\u0306 tradicia maniero."}, {"text_idx": "#000009", "text": "Ili grimpis arbojn kaj plau\u0306dis en la akvon de la lago."}, {"text_idx": "#000010", "text": "Je mallumo, ili revenis al la domo por vespermang\u0302i. Antau\u0306 ol ili povis finmang\u0302i, ili endormig\u0302is!"}, {"text_idx": "#000011", "text": "La sekvan tagon, la patro de la infanoj veturis reen al la urbo lasante ilin kun Nyar-Kanyada."}, {"text_idx": "#000012", "text": "Odongo kaj Apiyo helpis sian avinon pri hejmaj taskoj. Ili alportis akvon kaj brullignon. Ili kolektis ovojn de la kokinoj kaj plukis legomfoliojn el la g\u0302ardeno."}, {"text_idx": "#000013", "text": "Nyar-Kanyada instruis siajn genepojn fari molan ugali por mang\u0302i kun stufaj\u0302o. S\u0302i montris al ili kiel fari kokosan rizon por mang\u0302i kun rostitaj fis\u0302oj."}, {"text_idx": "#000014", "text": "Unun matenon, Odongo prenis la bovinojn de sia avino por pas\u0302ti. Ili kuris sur la bienon de najbaro. La kamparano koleris kontrau\u0306 Odongo. Li minacis posedi la bovinojn pro mang\u0302ado de siajn rikoltojn. Post tiu tago, la knabo certigis, ke la bovinoj ne faris problemojn denove."}, {"text_idx": "#000015", "text": "En alia tago, la infanoj iris al la bazaro kun Nyar-Kanyada. S\u0302i havis budon por vendi legomojn, sukeron kaj sapon. Apiyo s\u0302atis diri al klientoj la prezon de varoj. Odongo pakus tion, kion ac\u0302etis la klientoj."}, {"text_idx": "#000016", "text": "Je la fino de la tago ili kune trinkis chai-teon. Ili helpis avinon kalkuli la monon, kiun s\u0302i gajnis."}, {"text_idx": "#000017", "text": "Sed tro baldau\u0306 finig\u0302is la ferioj kaj la infanoj devis reiri al la urbo. Nyar-Kanyada donis al Odongo c\u0302apon kaj al Apiyo puloveron. S\u0302i pakis mang\u0302aj\u0302ojn por ilia vojag\u0302o."}, {"text_idx": "#000018", "text": "Kiam ilia patro venis por venigi ilin, ili ne volis foriri. La infanoj petegis Nyar-Kanyadan, ke li iru kun ili al la urbo. S\u0302i ridetis kaj diris: \u201cMi estas tro maljuna por la urbo. Mi atendos, ke vi revenu al mia vilag\u0302o.\u201d"}, {"text_idx": "#000019", "text": "Odongo kaj Apiyo ambau\u0306 brakumis s\u0302in forte kaj adiau\u0306is."}, {"text_idx": "#000020", "text": "Kiam Odongo kaj Apiyo reiris al la lernejo, ili rakontis al siaj amikoj pri la vivo en la vilag\u0302o. Iuj infanoj sentis, ke la vivo en la urbo estas bona. Aliaj opiniis, ke la vilag\u0302o estas pli bona. Sed c\u0302efe c\u0302iuj konsentis, ke Odongo kaj Apiyo havas mirindan avinon!"}]